Lakshmiswar Sinha

Lakshmiswar Sinha (Rarisal, 1905eko ekainaren 6a – Santiniketan, 1977ko apirilaren 22a) indiar esperantista eta eskulangintzako irakaslea izan zen. Rabindranath Tagoreren ikasle eta laguna zen, eta Asiako esperantista ezagunenetako bat. Tagoreren idazlanak esperantora itzuli zituen eta Bengalako Esperanto Institutua sortu zuen.

 Bizitza 
1928-1929 urteetan Suediara joan zen sloyd (eskulanetan oinarritutako hezkuntza sistema) ikastera. 1928an, Stockholmen, esperantista bihurtu zen eta Suediako Esperanto Institutuaren azterketa guztiak gainditu zituen. Ernfrid Malmgrenen ekimenez, 1929ko irailean hitzaldi-bira bat hasi zuen. Suedian 10.000 kilometro baino gehiago egin zituen bidaian, 200 hitzaldi baino gehiago eman zizkien 30.000 pertsona ingururi, eta bi hitzaldi irratian ere bai. Estonia, Letonia eta Polonia ere bisitatu zituen hitzaldiekin. 1931ko abuztuan Indiara itzuli zen, eta han esperantoaren alde lan egin zuen, artikuluak idatziz eta Nazioarteko Esperanto Elkarteko ordezkari nagusi bihurtuz.
1933ko udazkenean berriro joan zen Suediara. 1936an Hindo Regards Svedlandon liburua argitaratu zuen. Tagoreren zazpi ipuinen itzulpena 1961eko Serio Oriento-Occidento aldizkarian argitaratu zen lehen aldiz, Malsata Ŝtono izenburupean.

1963an Bengalako Esperanto Institutua sortu zuen, esperantoaren aldeko mugimenduari buruzko liburuxka bat bengaleraz plazaratu ondoren. 1966an, bere autobiografia argitaratu zuen Suediako Eldona Societo Esperanto argitaletxean: Jaroj sur tero. Sinharen azken lana Facila Esperanta lernolibro ikasliburua izan zen, 1974an bengaleraz argitaratu zena.

 Lanak 

 Sivaĝi (antzezlan historikoa, 1928)
 3 Bengalaj fabeloj (1930)
 Kaj ĉio restas penso, sed ne faro, Pri interkompreno kaj homara frateco (1930)
 Hindo rigardas Svedlandon (1936)
 Rabindranath Tagore. Malsata ŝtono (itzulpena, 1961)
 Esperanto-movado (1963)
 Jaroj sur tero (autobiografia, 1966)
 Facila Esperanta lernolibro (ikasliburua, 1974)

 Erreferentziak 

 Kanpo estekak 

Kategoria:Indiako esperantozaleak
Kategoria:Indiako XX. mendeko idazleak
Kategoria:Esperantozko idazleak
Kategoria:Indiako itzultzaileak
Kategoria:Indiako irakasleak